# Základná škola Ul. 17. novembra, Sabinov

***Dohoda medzi vedením školy a rodičmi v oblasti návykových látok a šikanovania***

**Riaditeľstvo ZŠ Ul. 17. novembra Sabinov uzatvára dohodu**

**s rodičmi žiakov ............ triedy.**

**Predmetom dohody je vymedzenie právomoci riaditeľstva uvedenej ZŠ** v smere k žiakovi v oblasti návykových látok a šikanovania vychádzajúc z pedagogicko-organizačných pokynov MŠ SR na šk. r. 2018/2019 pre školy a školské zariadenia, z článku 33 Dohovoru o právach dieťaťa a  Európskej protidrogovej stratégie.

1. V škole sú neprípustné prejavy šikanovania, rasizmu, xenofóbie, intolerancie, vandalizmu a brutality. Porušovanie zásad spoločenského správania sa je v rozpore so školským poriadkom. Pri zistení šikanovania, prejavov rasizmu, xenofóbie, intolerancie, vandalizmu a brutality ohlási žiak prípad triednemu učiteľovi. Škola zabezpečí prešetrenie prípadu a prijme potrebné opatrenia.
2. Každý žiak musí byť chránený pred všetkými formami zanedbávania, šikanovania, agresívnosti, krutosti a využívania pred fyzickými útokmi, nadávaním, ohováraním a ponižovaním. Toto právo si uplatňuje prostredníctvom ktoréhokoľvek zamestnanca školy alebo na problém môže upozorniť školu jeho zákonný zástupca.
	1. Žiak môže žiadať o pomoc ktoréhokoľvek zamestnanca školy, zvlášť triedneho učiteľa, špeciálneho pedagóga, koordinátora prevencie alebo výchovného poradcu.
	2. Zvýšený dozor vykonávajú učitelia najmä v priestoroch, kde k šikanovaniu došlo alebo k nemu môže dochádzať (chodby, priestory sociálnych zariadení, šatne v telocvični, veľké prestávky).
	3. ZŠ úzko spolupracuje s Centrom pedagogicko-psychologického poradenstva a prevencie, na ktoré sa môže v prípade potreby kontaktovať zákonný zástupca žiaka.
3. Podľa platného vnútorného poriadku školy je v priestoroch školy zakázané:
	1. nosiť, prechovávať, požívať a šíriť akékoľvek druhy legálnych a nelegálnych drog, užívať alkohol, narkotiká akéhokoľvek druhu (omamné látky, psychotropné látky, jedy, chemické látky, atď.),
	2. používať akékoľvek formy šikanovania, rasizmu (slovne, symbolmi, nápismi), xenofóbie a agresívneho správania sa voči žiakom a zamestnancom školy,
	3. používať fyzické útoky, urážlivé prezývky, nadávky, ironizovanie, sexuálne obťažovať, ponižovať, šíriť pornografiu,
	4. akýmkoľvek spôsobom porušovať základné ľudské práva zakotvené v Charte ľudských práv a v Deklarácií o právach dieťaťa.
4. V prípade podozrenia na užitie akejkoľvek návykovej látky v záujme ochrany Vášho dieťaťa škola navrhuje nasledovný postup:
	1. pri zistení, že žiak je pod vplyvom alkoholu alebo omamných látok, škola túto skutočnosť oznámi Mestskému úradu , Policajnému zboru a bezodkladne privolá rodiča,
	2. v prípade pozitívnych výsledkov sa odporúča rodičom spolupráca so školským psychológom, odbornými zamestnancami príslušného CPPPaP, podľa potreby aj s príslušným pediatrom, sociálnym kurátorom alebo políciou.
5. V prípade podozrenia na šikanovanie škola prijala nasledovný postup:

Riaditeľ školy alebo ním poverená osoba pri zisťovaní a preverovaní šikanovania a) zabezpečí bezodkladnú pomoc obetiam a ochranu obetí,

b) zabezpečí dozor v triede, kde sa preveruje šikanovanie,

c) vykonáva opatrenia na zabránenia možnej krivej výpovede agresora,

d) preveruje šikanovanie bezodkladne v čase, keď agresor nie je ešte dohodnutý na spoločnej výpovedi s obeťou, svedkami alebo inými osobami, ktoré na šikanovanie upozornili,

e) zabezpečí, aby obeť nebola konfrontovaná s agresorom,

f) zabezpečí zistenie vhodných svedkov a uskutočnenie individuálnych rozhovorov alebo konfrontačných rozhovorov so svedkami,

g) uchováva dôkazy pri podozrení na kyberšikanovanie v spolupráci s koordinátorom informatizácie alebo externým expertom,

h) kontaktuje vo vzťahu k obeti, agresorovi a svedkovi šikanovania

* zákonných zástupcov,
* osoby, ktoré sa osobne starajú o dieťa,
* zariadenie, v ktorom je žiak umiestnený na základe rozhodnutia súdu,
* zariadenie sociálnoprávnej ochrany detí a sociálnej kurately, v ktorom je žiak umiestnený,

i) kontaktuje miestne príslušné centrum,

j) zabezpečí použitie anonymnej dotazníkovej metódy,

k) vedie písomné záznamy o riešení jednotlivých prípadov šikanovania,

l) zabezpečí pri rozhovoroch prítomnosť najmenej dvoch pedagogických zamestnancov alebo odborných zamestnancov,

m) ohlasuje príslušným útvarom Policajného zboru podozrenie na spáchanie priestupku alebo trestného činu. V prípade podozrenia na spáchanie trestného činu sa uvedené ohlasuje orgánom činným v trestnom konaní, t.j. policajtovi alebo prokurátorovi. V prípade podozrenia na spáchanie priestupku sa uvedené ohlasuje príslušnému okresnému úradu.

1. Škola prijala nasledovné opatrenia pri riešení šikanovania:

A) Opatreniami na riešenie šikanovania pre obeť a jej zákonných zástupcov, osoby, ktoré sa osobne starajú o dieťa a zariadenie, v ktorom je obeť umiestnená na základe rozhodnutia súdu sú najmä

a) odporúčanie vyhľadať individuálnu odbornú starostlivosť,

b) zabezpečenie skupinového intervenčného programu v spolupráci s centrom,

c) zaistenie bezpečia obete,

d) zabezpečenie informovania a poradenstva o šikanovaní pre osoby uvedené v Smernici č. 36/2018 čl. 3 ods. 2.

B) Opatreniami na riešenie šikanovania pre agresora a jeho zákonných zástupcov, osoby, ktoré sa osobne starajú o dieťa a zariadenie, v ktorom je agresor umiestnený na základe rozhodnutia súdu sú najmä

a) odporúčanie zákonným zástupcom agresora vyhľadať odbornú starostlivosť centra,

b) odporúčanie umiestniť agresora na dobrovoľný pobyt do diagnostického centra alebo liečebno-výchovného sanatória ( z týchto úkonov osoba poverená riaditeľom školy vyhotovuje zápis, z ktorého po jednom vyhotovení poskytuje každej zo zúčastnených osôb).

b) preloženie agresora do inej triedy alebo do inej výchovnej skupiny, ak je agresor schopný stále ohrozovať svoje okolie,

c) uloženie opatrenia vo výchove podľa § 58 ods. 2 a 3 zákona.

1. Rodičia i žiaci boli oboznámení s postupom školy pri výskyte fajčenia, alkoholu, nelegálnych drog a šikanovania.

V Sabinove, dňa 10.09.2018

Riaditeľka školy: ...................................... Triedny učiteľ: ....................................

Rodič: Žiak:

......................................... ............................................

......................................... ............................................

......................................... ............................................

......................................... ............................................

......................................... ............................................

......................................... ............................................

......................................... ............................................

......................................... ............................................

......................................... ............................................

......................................... ............................................

......................................... ............................................

......................................... ............................................

......................................... ............................................

......................................... ............................................

......................................... ............................................

......................................... ............................................

......................................... ............................................

......................................... ............................................

......................................... ............................................

......................................... ............................................

......................................... ............................................

......................................... ............................................

......................................... ............................................

......................................... ............................................

......................................... ............................................